open-index/open-wikipedia-markdown huggingface dataset:
Gambas

**Gambas** on avoimen lähdekoodin BASIC-sukuinen olio-ohjelmointiominaisuuksilla laajennettu ohjelmointikieli. Gambas sisältää integroidun ohjeimointiympäristön, joka on ohjelmoitu Gambasilla itsellään. Gambas muistuttaa erittäin paljon Visual Basic -ohjelmointikieltä ja osa Visual Basicillä tehdyistä ohjelmista toimiikin lähdekoodia muuttamatta Gambasissa. Gambas ei ole kuitenkaan Visual Basic -klooni, ja kielten välisiä eroja onkin syntynyt parantaessa syntaksia
ja sisäistä logiikkaa. Nimi Gambas tulee sanoista "**G**ambas **A**lmost **M**eans **BAS**IC".

Gambas on julkaistu avoimella GPLv2-lisenssillä (tai omavalinnaisesti myöhempi).

## Ominaisuuksia
 
 

* Gambasilla voi tehdä sovelluksia GTK+ ja Qt -ympäristöön.
* Gambasissa on ohjelmointirajapinta MySQL- ja PostgreSQL-tietokantoihin.
* Gambasissa on ohjelmointirajapinta verkko-ohjelmointiin.
* Gambasilla voi tehdä CGI-sovelluksia.
* Gambasissa on ohjelmointirajapinta ulkopuolisia kirjastoja varten, minkä avulla osa ohjelmoinnista voidaan halutessa tehdä esimerkiksi C-ohjelmointikielellä.
* Toimii usealla eri alustalla, esimerkiksi Raspberry Pi:ssä.
* IDE:n on integroitu profilointi-ominaisuus.
* Hyödyntää valinnaisesti ajonaikaista kääntämistä (JIT).

Gambas 3.0:lla tehdyt suorituskykymittaukset osoittavat Gambasin olevan merkittävästi nopeampi kuin
esimerkiksi Perl ja Python.

## Kehitys
Gambas on aktiivisen kehityksen alla. Suunnitelmissa on muun muassa laajentaa käyttöjärjestelmätukea muun muassa OS X:iin.

## Hello World -esimerkki
Tässä esimerkissä teksti tulostuu terminaaliin:


```vb
Public Sub Main()
   Print "Hello World!" 
End
```


Tässä GUI versio, jossa teksti tulostuu omaan ikkunaan:


```vb
Public Sub Main()
 
   Message("Hello World!")
 
End
```


## Lähteet

## Aiheesta muualla

* Gambas SourceForge.net:ssä
* Gambas Magazine - Linux Software Development with Gambas 
*Gambas Facebookissa
Aivan kuin mainingit sois

**Aivan kuin mainingit sois – Juha Vainion laulujen äärellä** on musiikintutkija, etnomusikologi Laura Henrikssonin kirjoittama teos, joka käsittelee Juha Vainion laulutuotantoa. Teoksen on julkaissut vuonna 2011 Tammi.

Kirjan tekijä, Kirkkonummen Veikkolassa asuva filosofian maisteri Laura Henriksson sai ensikosketuksen Juha Vainioon kymmenvuotiaana C-kasetin kautta, jolle oli kopioitu sekalainen valikoima 1970-luvun suosikkikappaleita, joukossa "Käyn ahon laitaa", johon Henriksson ihastui ja joka herätti hänessä pitkäaikaisen kiinnostuksen Vainion lauluihin ja niiden tarinoihin. Hän teki Vainion laulutyylistä ja laulunaiheista ensin gradun, ja kirjahankkeessakin hän käsittelee laulujen tulkinnassa elämäkerrallisuuden sijasta juuri tarinoita, siitä miten Vainio tulkitsee niissä elämää. Teos keskittyy 2 433 sanoitusta tai sävelmää tehneen Vainion uraan ja tuotantoon ja jättää yksityiselämän vaiheet sivuun. Henriksson esittelee myös Vainion työskentelytapoja ja -asennetta ja tuo esiin yhden keskeisen piirteen, kehityksen nuoruuden huumorilauluista kohti vakavampia tekstejä.

Kriitikko toteaa, että Henriksson osaa tehdä Vainion lauluista oivaltavia analyysejä ja osaa myös ilmaista sanottavansa hyvin. Kirjaa tehdessään Henriksson tutustui myös Vainion elinpiiriin Kotkassa ja toteaa, että ympäristö selittää hyvin, millaisesta tunnelmasta Vainion ajattelutapa on syntynyt.

Teosta varten Henriksson on haastatellut monia musiikkialan vaikuttajia ja Vainion työtovereita, kuten Erik Lindströmiä, Markku Johanssonia, Esa Niemistä ja koko uran ajan Vainiota säestänyttä Harry Roinetta. Lisäksi hän on hyödyntänyt Vainion arkistohaastatteluja. Kirjan lopussa on henkilöhakemisto ja kappalehakemisto sekä Vainion että muiden kappaleista, jotka kirjassa mainitaan. 

Kordelinin säätiö myönsi Henrikssonille teosta varten apurahan.

## Lähteet

## Aiheesta muualla
*Teos Tammen sivuilla
Iuje

**Iuje** () eli **Ivje** () on pieni kaupunki ja samanniminen piiri Hrodnan alueella Valko-Venäjän länsiosissa. Vuoden 2009 väestönlaskennan mukaan kaupungin väkiluku oli 8&nbsp;174 ja koko piirin 28&nbsp;891.

Hallintopiirin pohjoisosien läpi kulkee Valko-Venäjän rautateiden Maladzetšna–Lida-rata. Sen varrella on useita asemia tai seisakkeita Iujen piirissä.

## Lähteet

## Aiheesta muualla

*Lyhyt kaupunkikuvaus  (bycity.org)
*Hrodnan alueen viralliset sivut piiristä    ja  (region.grodno.by)
*Kantakaupungin kartta  (bycity.org)
*Ивьевский район - Tietoa piiristä taajamineen  (dorogiby.info)
*WikiMapia karttalinkki, kohteiden selitykset pääosin  tai 
*Neuvostoliiton aikaista topografiakarttaa alueesta (maps.vlasenko.net)
Kaarle Ojanen

**Kaarle Ojanen** voi tarkoittaa seuraavia:

* Kaarle Ojanen (1851–1927), suomalainen valtiopäivämies, talonpoikaissäädyn puhemies ja kansanedustaja
* Kaarle Ojanen (1918–2009), suomalainen shakinpelaaja
Viljelty maa

**Viljelty maa** eli **viljelymaa** on maatalousmaata, jota käytetään maataloudessa kasvintuotantoon. Se voi olla peltoa, niittyä, viljeltyä laidunta tai hyötykasvien viljelyyn käytettävää puutarha-aluetta. 

Viljelymaan maaperästä erotetaan multakerros eli ruokamulta, jankko ja pohjamaa.

Viljelymaa on termi tiluslajiluokituksessa. *Viljelykelpoinen maa* taas on tiluslajiluokituksen mukainen maa-alue, joka voidaan kohtuullisin kustannuksin raivata viljelykuntoon. Maan muodot tai maaperän ominaisuudet eivät saa liiaksi haitata maan käyttöä aiottuun tarkoitukseen.

## Lähteet

## Aiheesta muualla
* Tutkimus: Kolmannes maapallon viljelysmaasta on tuhottu – kiireisiä toimia tarvitaan yle.fi
Daşkəsənin piirikunta

**Daşkəsənin piirikunta** (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1047 neliökilometriä. Asukkaita on 32&nbsp;900 henkeä (vuonna 2010).

Daşkəsənin piiri sijaitsee Azerbaidžanin länsiosan vuoristoseudulla. Se rajoittuu lännessä Gədəbəyn, pohjoisessa Şəmkirin, idässä Göygölin ja etelässä Kəlbəcərin piireihin sekä lounaassa Armeniaan.

Piirin keskus on Daşkəsənin kaupunki, josta on 397 kilometriä maan pääkaupunkiin Bakuun. Toinen huomattavampi paikkakunta on Yuxarı Daşkəsənin taajama. Kuntia on yhteensä 32, taajamia 6 ja kyliä 42. Kaupunkiväestön osuus on 43,5 % (vuonna 2010). 

Aikaisemmin lähes puolet seudun asukkaista oli armenialaisia (47,2 % vuonna 1959). Vuoden 1999 väestönlaskennan mukaan 99,7 % asukkaista on azereja.

Seudun talous perustuu kaivosteollisuuteen, karjanhoitoon ja maanviljelyyn.

Historiallisia nähtävyyksiä ovat muinaiset asuinpaikat, linnoitukset ja hautausmaat, 1400-luvulla rakennetut Bayanin, Zəylikin ja Qabaqtəpən kylien kirkot sekä Quşqaraçayı- ja Gəncəjokien sillat.

Paikallislehtenä ilmestyy *Daşkəsən*.

## Lähteet

## Aiheesta muualla
* Daşkəsənin piirin sivusto 
* Azerbaidjan: Territorial and administrative units , ,
Koripallon Etelä-Amerikan-mestaruuskilpailut

**Koripallon Etelä-Amerikan-mestaruuskilpailut** on FIBA Americasin järjestämä koripallon mestaruusturnaus eteläamerikkalaisille maajoukkueille.

Turnaus on järjestetty vuodesta 1930 lähtien, jolloin ensimmäisen mestaruuden voitti Uruguay. Eniten mestaruuksia on kuitenkin voittanut Brasilia, joka on saavuttanut 18 mestaruutta. Nykyisin kilpailut järjestetään kahden vuoden välein.

## Kisat ja mitalistit

## Aiheesta muualla
* FIBA Americas
Michel Vaucaire

**Michel Vaucaire** (1904–1980) oli ranskalainen sanoittaja. Hän oli tiiviissä yhteistyössä säveltäjä Charles Dumont'n kanssa. He tekivät muun muassa Edith Piafille kappaleen "Non, je ne regrette rien".

Vaucairen vaimo oli laulaja Cora Vaucaire.
K-tyypin pääsarjan tähti

**K-tyypin pääsarjan tähti**, joskus ***oranssi kääpiö***/*K-kääpiö* on tähtitieteessä Aurinkoa kevyempi
oranssi pääsarjan tähti. Niinpä oranssin kääpiön spektriluokka on K ja luminositeettiluokka V. Oranssit kääpiöt ovat jonkin verran Aurinkoa kevyempiä, viileämpiä, pienempiä ja himmeämpiä, mutta muistuttavat melko paljon Aurinkoa. Kooltaan tällaiset ovat pienempiä kuin keltaiset G-tyypin tähdet ja suurempia kuin punaiset M-tyypin tähdet. 

K-tyypin pääsarjan tähtien on 0,45–0,8 kertaa Auringon massa ja pintalämpötila on 3&nbsp;900–5&nbsp;200 K. Säde  0,7–0,96 R☉, säteilyntuotto eli bolometrinen luminositeetti 0,08–0,6 L☉. Vaikka näitä tähtiä yleensä sanotaan oransseiksi, ne ovat yleensä keltaoransseja.

Suhteellisen vakaina pääsarjassa nämä tähdet viettävät 15–30 miljardia vuotta, kun Aurinko vain 10 miljardia vuotta. K-tyypin tähtiä on pääsarjan tähdistä noin 12&nbsp;%.

Varsinkin kirkkaimmilla K-tyypin tähdillä saattaa olla elinkelpoisia planeettoja. Siihen että K-tyypin tähdeltä saattaa löytyä helpommin elämää kuin Auringon tyyppiseltä viittaa se, että K-tyypin tähdet ovat Auringon tyyppisiä yleisempiä ja pitkäikäisempiä. Myöskään varhaisen K-tyypin tähdissä (K0-K5) ei vuorovesilukkiutuminen estä planeettaa pyörimästä niin kuin punaisilla kääpiöillä ja tasaamasta planeetan lämpötilaa elämälle sopivaksi. 
Mutta toisaalta väitetään, että alle 0,8 AU etäisyydellä oleva Maan tyyppinen planeetta menettää paljon kaasukehäänsä voimakkaissa kaskustähden säteily- ja hiukkaspurkauksissa. 

Aurinkoa melko lähellä olevia K-tyypin pääsarjan tähtiä ovat esimerkiksi Alfa Centauri B,  Epsilon Indi 61 Cygnin molemmat komponentit , Epsilon Eridani ja Sigma Draconis.

## K-luokan pääsarjan tähtien ominaisuuksia

## Joitain KV-tyypin tähtiä

*107 Piscium
*41 Arae
*54 Piscium
*61 Cygni
*70 Ophiuchi
*83 Leonis
*AB Pictoris
*Alfa Centauri B
*Khii Draconis
*Delta Trianguli
*Epsilon Eridani
*Epsilon Indi
*Eta Cassiopeiae
*GSC 02652-013249
*Gliese 570
*Gliese 667
*Gliese 673
*Gliese 892
*Groombridge 1618
*Groombridge 1830
*HD 101930
*HD 102195
*HD 114386
*HD 114783
*HD 128311
*HD 130322
*HD 189733
*HD 192263
*HD 210277
*HD 216770
*HD 27894
*HD 4628
*HD 63454
*HD 83443
*HD 93083
*HR 1614
*HR 511
*HR 753
*Kappa Apodis
*OGLE-TR-10
*OGLE-TR-111
*OGLE-TR-132
*P Eridani
*Sigma Draconis
*Sigma Ursae Majoris
*TW Piscis Austrini

## Lähteet

## Aiheesta muualla
Heliumplaneetta

**Heliumplaneetta** on hypoteettinen planeettatyyppi, joka voisi syntyä, jos pieni valkoinen kääpiö menettäisi massaansa. Tavalliset kaasuplaneetat kuten Jupiter ja Saturnus koostuvat usein pääasiassa vedystä, helium taas on toissijainen ainesosa. Heliumplaneetan syntyessä puolestaan helium olisi voinut korvata vedyn.

## Katso myös
*Gliese 436 b
Via Mistica

**Via Mistica** on puolalainen goottimetalliyhtye, joka on perustettu vuonna 1998 Białystokissa Puolassa.

## Kokoonpano
* Katarzyna Polak – laulu, sello
* Marcin "Dracula" Sidz – kitara
* Marek Przybyłowski – kitara, laulu
* Jarosław Jefimiuk – bassokitara
* Adam Radziszewski – rummut
* Jarosław Ryszkiewicz – kosketinsoitin

**Entiset jäsenet**
* Jacek Bartnicki – kitara
* Łukasz "Icanraz" Sarnacki – rummut
* Grzegorz Wasiak – kosketinsoitin
* Tomasz "Hal" Halicki – bassokitara

## Diskografia
*
*
*

**Demot**
*
*

## Lähteet

## Aiheesta muualla
*
Joukkuekilpailu alppihiihdon maailmanmestaruuskilpailuissa 2011

**Joukkuekilpailu [[Alppihiihdon maailmanmestaruuskilpailut 2011|alppihiihdon maailmanmestaruuskilpailuissa 2011]]** järjestettiin 16. helmikuuta Kandahar-rinteessä.

Kilpailuun sai osallistua FIS-rankingin kuusitoista parasta maata, ja joka joukkueessa piti olla vähintään kaksi miestä ja kaksi naista. Lopulta 11 maata osallistui. Kilpailijat laskivat vastakkain suurpujottelussa vierekkäin asetetuilla rinteillä siten, että parin voittaja saa yhden pisteen. Neljän parin jälkeen voittaja pääsi jatkoon ja tasapelin sattuessa jatkoon pääsi joukkue, jonka nopeamman miehen ja nopeamman naisen yhteisaika oli pienempi. 

Kilpailun voitti Ranska, toiseksi sijoittui Itävalta ja pronssia voitti Ruotsi.

## Kilpailu

### Karsinta

### Puolivälierät

### Välierät

### Finaalit

## Lähteet
Göygölin piirikunta

**Göygölin piirikunta** (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1380 neliökilometriä. Asukkaita on 57&nbsp;800 henkeä (vuonna 2010). Vuoteen 2008 saakka nimenä oli *Xanlarin piiri*.

Göygölin piiri sijaitsee Azerbaidžan länsiosassa Kaukasusvuoristossa ja sen reuna-alueella. Se rajoittuu pohjoisessa Samuxin piiriin ja Gəncən kaupunkiin, idässä Goranboyn piiriin, etelässä Kəlbəcərin piiriin sekä lännessä Daşkəsənin ja Şəmkirin piireihin.

Piirin keskus on Göygölin kaupunki (entinen *Xanlar*), josta on 364 kilometriä maan pääkaupunkiin Bakuun. Muita merkittävämpiä paikkakuntia ovat Hacıməlikin, Qızılqayan ja Firuzabadin taajamat. Kuntia on yhteensä 30, taajamia 5 ja kyliä 38. Kaupunkiväestön osuus on 41,0 % (vuonna 2010). 

Aikaisemmin piirin asukkaista puolet oli armenialaisia (51,7 % vuonna 1959). Vuoden 1999 väestönlaskennan mukaan 97,5 % väestöstä on azereja ja 1,9 % turkkilaisia.

Seudun kautta kulkee Bakun ja Tbilisin välinen rautatie sekä Bakusta Georgian rajalle johtava M1-valtatie. Pääelinkeino on maatalous, joka on erikoistunut viljan, perunan ja vihannesten viljelyyn sekä karjanhoitoon. Lisäksi on pienimuotoista elintarviketeollisuutta.

Nähtävyyksiin kuuluvat muinaiset asuin- ja hautapaikat, vanhat kivisillat, Şəhriyarin, Çaykəndin ja Yeni-Zodin kylien kirkot, Üçbulaqin ja Balçılın kylien puolustustornit sekä vuonna 1854 rakennettu Göygölin saksalainen kirkko.

Paikallislehtenä ilmestyy *Göygöl*.

## Lähteet

## Aiheesta muualla
* Göygölin piirin sivusto 
* Azerbaidjan: Territorial and administrative units , ,
Torsten Lindholm

**Torsten ”Toli” Lindholm** (22. toukokuuta 1911 Maarianhamina – 13. syyskuuta 1994 Helsinki) oli suomalainen lehtitoimittaja ja jalkapalloilija.

Lindholm tunnettiin toimittajana etenkin *[[Hufvudstadsbladet]]in* jalkapallo- ja jääpallokirjoittajana, vaikka kirjoitti lehteen muistakin aiheista. Lehti julkaisi hänen ensimmäisen jalkapalloaiheisen kirjoituksensa vuonna 1934 ja seuraavana vuonna hän alkoi työskennellä lehden yleistoimittajana. Hän siirtyi vuonna 1950 osuuskauppa Elannon ruotsinkielisen lehden palvelukseen, jossa työskenteli 1970-luvun puoliväliin. Hän toimi aluksi lehden toimitussihteerinä ja myöhemmin päätoimittajana. Lindholm jatkoi kuitenkin myös *Hufvudstadsbladetiin* kirjoittamista, ja hänen viimeinen jalkapalloa käsitellyt kirjoituksensa julkaistiin vuonna 1992.

Ennen toimittajanuraansa Lindholm oli pääsarjatason jalkapalloilija. Hän oli voittamassa vuosina 1930 ja 1931 jalkapallon Suomen-mestaruutta helsinkiläisseura HIFK:ssa. Hän pelasi myös yhdessä lajin B-maaottelussa.

Lindholmin tytär Susanne murhattiin vuonna 1976, ja tapaus on yhä selvittämättä.

## Lähteet
The Voice of the Sparrow: The Very Best of Édith Piaf

**The Voice of the Sparrow: The Very Best of Edith Piaf** on Edith Piafin kokoelma-albumi, joka on tehty hänen kuolemansa jälkeen. Albumilla on Piafin tunnetuimpia kappaleita.

## Kappaleet

# La vie l'amour
# La Vie en rose
# Milord
# Comme moi
# Le vieux piano
# Polichinelle
# Toujours aimer
# L'effet que tu me fais
# Mon manège à moi
# Mon dieu
# Hymne à l’amour
# T'es beau, tu sais
# Bravo pour le clown
# C'est l'amour
# Non, je ne regrette rien
# Avant nous
# La goualante du pauvre Jean

## Lähteet

*http://www.lyricspond.com/artist-edith-piaf/album-the-voice-of-the-sparrow-the-very-best-of-edith-piaf
Kulhon koulu

**Kulhon koulu** on Pohjois-Karjalassa Kontiolahden Kulhon kylässä Rekilammen rannalla sijaitseva alakoulu. Koulussa on noin 130 oppilasta ja noin kymmenen opettajaa. Koulu sijaitsee noin kymmenen kilometrin päässä Joensuusta ja noin 20 kilometrin päässä Kontiolahden kuntakeskuksesta. Koulussa on oppilaskunta ja koulun yhteydessä toimii esikoulu.

## Historia
Koulun rakentaminen aloitettiin vuonna 1928 ja koulussa oli aluksi vain kaksi opettajaa.

Vuonna 1963 koulua laajennettiin rakentamalla kouluun keittiö ja laajentamalla luokkatiloja. Koulu peruskorjattiin 1990-luvulla. Peruskorjauksen yhteydessä koulu sai uuden lisärakennuksen, johon kuului liikuntasali. Vuonna 2006 koulua laajennettiin vielä rakentamalla neljä uutta luokkahuonetta sekä tilat tietotekniikalle, terveydenhoitajalle ja lääkärille.

## Lähteet

## Aiheesta muualla
* Kulhon koulun kotisivut
* Peda.net: Kulhon koulu
Ramblers (yhtye)

**Ramblers** oli suomalainen rockyhtye, joka julkaisi kaksi albumia. Ensimmäisen Hi-Hat-levymerkille ja toisen Dig It -levymerkille.

## Jäsenet
Albumilla ''We Don't Mind Rockin Tonite'':
* Köpi Kurikka – laulu, komppikitara
* Riku Mattila – kitara
* Jarmo "Jamppa" Heikkinen – basso, laulu
* Heikki "Hessu" Tikka – rummut, laulu

Albumilla ''Talkin' About...'':
* Köpi Kurikka – laulu, kitara
* Jarmo Heikkinen – kitara, taustalaulu, saksofoni
* Timo Tapaninen – kitara
* Ilari Niemelä – basso
* Sika Kukkonen – rummut, taustalaulu

## Diskografia

### Studioalbumit
* 
* 

### Singlet

* 1978 Don't mind rockin' tonite/ Nadine (Hi-Hat HIS 1034)	
* 1979 Little queenie/ Walking on the edge (Hi-Hat HIS 1040)
* 1981 Darling Rolene/ Marianne (Hi-Hat HIS 1071)
* 1982 City life/ You can't hurt me now ((Hi-Hat HIS 1080)
* 1982 Talkin' about love/ Prisoner (Dig It DIGS 138)
* 1983 Leather and lace/ Weekend affair (Johanna JHNS 530)

## Lähteet

## Aiheesta muualla
* 
* Ramblers Oulun kaupunginkirjaston sivulla
Alppihiihdon kolmoiskruunu

**Alppihiihdon kolmoiskruunu** koostuu kolmesta eri kilpailumuodosta. Kolmoiskruunun voittaja voittaa kaikki kolme maailmancupin lajicupia samalla kaudella tai kaikki kolme kultamitalia samoissa talviolympialaisissa seuraavissa lajeissa:

# Pujottelu
# Suurpujottelu
# Syöksylasku

Vain kaksi laskijaa on pystynyt tähän.

* Itävallan Toni Sailer saavutti ensimmäisenä alppihiihdon kolmoiskruunun vuoden 1956 talviolympialaisissa.
* Vuoden 1968 talviolympialaisissa Ranskan Jean-Claude Killy saavutti kolmoiskruunun.
Göran Wallén

**Nils-Göran Ragnar Wallén** (2. helmikuuta 1941 Helsinki – 17. joulukuuta 2018 Helsinki) oli suomalainen urheilutoimittaja.

Wallén työskenteli *[[Hufvudstadsbladet]]in* toimittajana vuodesta 1960 vuoteen 2003, jolloin jäi eläkkeelle. Hän toimi myös lehden urheilutoimituksen päällikkönä. Wallénin luottamustehtäviä olivat muun muassa Urheilutoimittajain liiton puheenjohtajuus vuosina 1982–1990 ja Euroopan urheilutoimittajien liiton (UEPS) hallituksen jäsenyys vuosina 1990–1998. 

Suomen Valmentajat ry nimesi Wallénin vuoden urheilutoimittajaksi vuonna 1986. Hänet palkittiin myös Suomen liikuntakulttuurin ja urheilun ansioristillä vuonna 2001, Pro Urheilu -mitalilla vuonna 2009 ja Suomen liikuntakulttuurin ja urheilun kultaisella ansioristillä vuonna 2011.

Wallén toimitti urheiluaiheisia kirjoja, muun muassa kirjan *Rakas jalkapallo: 100 vuotta suomalaista jalkapalloa* (2007) yhdessä Yrjö Lautelan kanssa ja helsinkiläisseura Kiffenin historiikin *Mustat hurmurit – De svarta charmörerna* (2008) yhdessä Erkki Alajan ja Timo Huotisen kanssa. *Rakas jalkapallo* valittiin vuonna 2008 Vuoden urheilukirjaksi 2007.

## Lähteet
Gyachung Kang

**Gyachung Kang** on vuori Himalajan vuoristossa, lähellä Nepalin ja Kiinan (Tiibetin) rajaa. Se on maailman 15. korkein vuori. Lisäksi se on maailman korkein alle 8&nbsp;000-metrinen vuori, ja korkein vuori Mount Everestin (8&nbsp;848 m) ja Cho Oyun (8&nbsp;201 m) välillä. Ensimmäiseksi vuoren huipulle kiipesivät Y. Kato, K. Sakaizawa ja Pasang Phutar 10. huhtikuuta 1964.

## Katso myös
*Luettelo maailman korkeimmista vuorista

## Lähteet
*Alpinist.com: Gyachung Kang
Svislatš

**Svislatš** () eli **Svislotš** () on pieni kaupunki ja samanniminen piiri Hrodnan alueen länsiosissa Valko-Venäjällä lähellä Puolan rajaa. Vuoden 2009 väestönlaskennan mukaan kaupungin väkiluku oli 6&nbsp;886 ja koko piirin 19&nbsp;539. Piirin asukaslukuun sisältyy myös 1&nbsp;119 asukkaan kaupunkityyppinen taajama Porozovo ().

Piirissä on paikallishallinnon mukaan kolme rajanylityspaikkaa Puolaan, mutta toisaalta näitä ei luetella kansainvälisinä ylityspaikkoina. Svislatšin läpi kulkee Valko-Venäjän rautateiden Vaukavyskissa lounaaseen haarautuva rata, jotka raiteet jatkuvat Puolan puolelle. Svislatšin piirissä on useita radan seisakkeita, mutta henkilöliikenne ei aikatauluhakujen perusteella toimi. Rajan ylittävällä rahtiliikenteellä on mahdollisuus telinvaihtoihun kaupungin lounaispuolella.

## Lähteet

## Aiheesta muualla

*Lyhyt kaupunkikuvaus  (bycity.org)
*Hrodnan alueen viralliset sivut piiristä  ,  ja  (region.grodno.by)
*Kantakaupungin kartta  (bycity.org)
*Свислочский район - Tietoa piiristä taajamineen  (dorogiby.info)
*WikiMapia karttalinkki, kohteiden selitykset pääosin  tai
Bosnia ja Hertsegovinan sosialistinen tasavalta

**Bosnia ja Hertsegovinan sosialistinen tasavalta**, lyhenteeltä **Bosnia ja Hertsegovinan ST** (, Социјалистичка Pепублика Босна и Херцеговина, СР Босна и Херцеговина, СР БиХ) eli **Bosnia ja Hertsegovinan kansantasavalta**, lyhenteeltä **Bosnia ja Hertsegovinan KT** (, Народна Република Босна и Херцеговина, НР Босна и Херцеговина, НР БиХ), vuosina (1945-1963) oli sosialistinen tasavalta osana Jugoslavian sosialistista liittotasavaltaa vuodesta 1943 vuoteen 1992. Se on nykyisen Bosnia ja Hertsegovinan edeltäjä, ja perustettiin fasisminvastaisen vastarinnan aikana Mrkonjić Gradissa on 25. marraskuuta 1943. Sosialistinen tasavalta hajosi vuonna 1990, kun se hylkäsi kommunistiset periaatteet 1990, ja itsenäistyi 1992. Alueen pääkaupunki oli Sarajevo, joka pysyi pääkaupunkina itsenäistymisen jälkeen.

## Katso myös
*Jugoslavia
ComColor

**ComColor** on sarja Rison valmistamia tulostimia, johon kuuluu maailman nopein mustesuihkutulostin. Siinä on PIN-koodi, 8,5-tuumainen kosketusnäyttö sekä ulostulossa tilaa 3000 sivulle. Koneita on mainostettu myös niiden halvan käyttöhinnan avulla. Tulostimet voidaan yhdistää Rison HS4000 -skanneriin, jolloin siitä tulee kopiokone. HS400 skannaa papereita automaattisesti, ja yhtä nopeasti kuin ComColorit ehtivät tulostaa. Tulostimissa on myös toiminto, joka voi automaattisesti tulostaa papereihin sivunumerot, sekä tulostuksen päivämäärän.

## Lista tulostimista
Alla on lista ComColor sarjan tulostimista
Ojakaali

**Ojakaali** (*Lythrum portula*, syn. *Peplis portula*) on vaatimaton kosteikkokasvi, jota tavataan lähes koko Euroopassa. Suomessa laji on harvinainen ja luokiteltu vaarantuneeksi lajiksi.

## Ulkonäkö ja koko
Yksivuotinen ojakaali kasvaa 3–25 cm korkeaksi. Kalju varsi on rento ja tyviosasta juurehtiva. Vihreät tai punaruskeat lehdet ovat varressa vastakkain ja muodoltaan vastapuikeita tai kapean vastapuikeita. Lehdet ovat 0,5–2 cm pitkiä, lehden lapa on ruotia pidempi. Pienet, perättömät kukat ovat yksittäin lehtihangoissa. Kukkapohjus on kellomainen. Pitkään säilyvät verholehdet ovat suippoja, teriö puuttuu tai on verhiötä lyhyempi. Ojakaali kukkii Suomessa heinä-elokuussa.

## Levinneisyys
Ojakaalia tavataan lähes koko Euroopassa Pyreneiden niemimaan keskiosista Venäjän keskiosiin. Pohjoisessa levinneisyysalue ulottuu Fennoskandian eteläosiin. Islannista laji puuttuu. Ojakaalia tavataan harvinaisena myös Pohjois-Afrikasta sekä Pohjois-Amerikassa Kaliforniasta, jossa se ei kuitenkaan ole alkuperäislaji. Suomessa ojakaalia kasvaa harvinaisena Etelä- ja Kaakkois-Suomessa noin Pori–Tampere–Lappeenranta-linjan korkeudelle saakka.

## Elinympäristö
Ojakaali kasvaa märällä maalla tai matalassa vedessä teillä, ojissa, lammikoissa sekä järvien ja jokien rannoilla. Laji on Suomessa viime vuosikymmeninä nopeasti harvinaistunut.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Suomen lajien uhanalaisuus – Punainen kirja 2010*. Toim. Rassi, Pertti & Hyvärinen, Esko & Juslén, Aino & Mannerkoski, Ilpo. Ympäristöministeriö & Suomen ympäristökeskus, Helsinki 2010.
* *Ålands flora*. Toim. Hæggström, Carl-Adam & Hæggström, Eeva. Toinen laajennettu painos. Ekenäs Tryckeri, Ekenäs 2010.

### Viitteet

## Aiheesta muualla
* Kasviatlas 2022: Ojakaalin levinneisyys Suomessa.
* ITIS: ''Lythrum portula'' 
* United States Department of Agriculture (USDA): ''Lythrum portula''
Serbian sosialistinen tasavalta

**Serbian sosialistinen tasavalta**, lyhenteeltä **Serbian ST** (, Социјалистичка Република Србија, СР Србија, СРСрби) eli **Serbian kansantasavalta**, lyhenteeltä **Serbian KT** (, Народна Република Србија, НР Србија, НРСрби), vuodesta (1945-1963) oli sosialistinen tasavalta osana Jugoslavian sosialistista liittotasavaltaa vuodesta 1943 vuoteen 1990. Se on nykyisen Serbian edeltäjä. Serbian sosialistinen tasavalta oli Jugoslavian suurin ja väestörikkain tasavalta. Sillä oli lisäksi tärkein osa valtion taloudellisessa ja poliittisessa kehityksessä. Tasavallan pääkaupunki Belgrad oli koko Jugoslavian pääkaupunki.

## Väestö
Serbian sosialistisen tasavallan suurimmat etniset ryhmät lukumäärän mukaan:

## Aiheesta muualla
Kääpiöhevosenkenkäyökkö

**Kääpiöhevosenkenkäyökkö** (*Rhinolophus hipposideros*) on hevosenkenkäyökköjen heimoon kuuluva lepakkolaji. Lajin uudeksi nimeksi on nisäkäsnimistötoimikunta ehdottanut **euroopanpikkuherkkoa**.

Sen siipien kärkiväli on 19–25&nbsp;cm ja vartalo 4–4,5&nbsp;cm sekä häntä 2–3&nbsp;cm. Painoa lepakolle kertyy vain 5–9&nbsp;g. Kääpiöhevosenkenkäyököllä on heimolaistensa tavoin hevosenkengän muotoinen ihopoimu kuonossa. Äänet ovat hyvin korkeita ja hiljaisia, kirskuvia. Laji elää metsäisillä kalkkikivialueilla, missä se lentää öisin pyydystäen lähinnä ilmasta yökkösiä, sääskiä, kärpäsiä ja kovakuoriaisia.

Kääpiöhevosenkenkäyökkö horrostaa yksin luolissa, mutta kesällä päiväpiilossa voi olla kokonainen yhdyskunta. Naaras saa kesä-heinäkuussa neljän kuukauden tiineyden jälkeen yhden poikasen. Poikanen vieroitetaan 6–7 viikon kuluttua. Laji tulee sukukypsäksi yksivuotiaana. Kääpiöhevosenkenkäyökkö saattaa elää luonnossa ainakin 21-vuotiaaksi, mutta kuolee vankeudessa nopeasti. Lajin levinneisyysalue ulottuu Britteinsaarilta idässä Kirgisiaan ja Kashmiriin Keski-Aasiassa ja etelässä Koillis-Afrikkaan.

Kääpiöhevosenkenkäyökön kannan kokoa ei tunneta, mutta se on joissakin valtioissa luokiteltu vaarantuneeksi ja on vaarassa kuolla sukupuuttoon levinneisyytensä pohjoisosissa Euroopassa. Alankomaista ja Liechtensteinistä se on jo hävinnyt. Kansainvälinen luonnonsuojeluliitto IUCN kuitenkin muutti omassa uhanalaisuusarviossaan vuonna 2004 lajin luokituksen vaarantuneesta elinvoimaiseksi.

## Lähteet

## Aiheesta muualla
*Laji.fi: Euroopanpikkuherkko (''Rhinolophus hipposideros'')
*ITIS: Rhinolophus hipposideros
Erkki Valla

**Erkki Valla** (s. 8. syyskuuta 1964 Helsinki) on entinen suomalainen jalkapalloilija.

Keskikentällä pelannut Valla edusti urallaan Helsingin Jalkapalloklubia 1983–1991 ja Finnairin Palloilijoita 1991–1994. Hän voitti HJK:ssa Suomen mestaruuden 1985, 1987, 1988 ja 1990 sekä Suomen Cupin 1984. Kaikkiaan Valla pelasi 11 kauden aikana 183 mestaruussarjan ottelua, joissa hän teki 16 maalia.

Valla pelasi Suomen maajoukkueessa kolme maaottelua vuonna 1988.

Pelaajauran jälkeen Valla on valmentanut muun muassa AC Vantaan A-nuoret Suomen mestaruuteen ja toiminut Käpylän Pallon toiminnanjohtajana.

Tällä hetkellä Valla toimii HJK:n valmennuspäällikkönä.

## Lähteet
Aulis Vahtonen

**Aulis Kullervo Vahtonen** (27. tammikuuta 1929 Turku – 31. lokakuuta 1995) oli suomalainen jalkapalloilija.

Hyökkääjänä pelannut Vahtonen edusti koko uransa ajan Turun Palloseuraa vuosina 1946–1956. Hän voitti seurassa Suomen mestaruuden 1949. Kaikkiaan Vahtonen pelasi seitsemän kauden aikana 86 mestaruussarjan ottelua, joissa hän teki 17 maalia. Hän pelasi Suomen maajoukkueessa yhden maaottelun vuonna 1952.

Vahtonen pelasi jalkapallon lisäksi jääkiekkoa SM-sarjassa 6 ottelua TPS:n joukkueessa kaudella 1947-1948.

## Lähteet
Reijo Vaittinen

**Reijo Vaittinen** (s. 24. tammikuuta 1956 Suonenjoki) on entinen suomalainen jalkapalloilija.

Puolustajana pelannut Vaittinen on Suonenjoen Pallon kasvatti. Hän edusti urallaan Mikkelin Pallo-Kissoja 1972–1976, Oulun Palloseuraa 1977–1978, Mikkelin Palloilijoita 1979–1989 ja Porrassalmen Urheilijoita 1990–1993. Kaikkiaan hän pelasi 11 kauden aikana 203 mestaruussarjan ottelua, joissa hän teki 16 maalia.

Vaittinen pelasi Suomen maajoukkueessa vuosina 1977–1982 yhteensä 13 maaottelua.

## Lähteet
Itä–Länsi-ottelu 2010

Vuoden **[[2010]] [[Itä–Länsi-ottelu]]** oli järjestyksessään miesten 76. pesäpallon vuotuinen arvo-ottelu, joka palasi pitkän tauon jälkeen Helsinkiin, jossa ottelu pelattiin Finnair Stadiumilla 2.–4. heinäkuuta. Paremmuus ratkottiin viidessä sarjassa: miehet, naiset, A-pojat, B-pojat ja B-tytöt. Itä voitti kaikki ottelut B-tyttöjen peliä lukuun ottamatta. Itä-länteen tehtiin täksi vuodeksi raju sääntömuutos Finnair Stadiumin ahtauden takia. Kentän sivuille sijoitettiin portit, joiden välistä lyöty läpilyönti tiesi automaattisesti kunnaria.

## Joukkueet
### Miehet
Molempiin joukkueisiin valittiin yksi pelaaja yleisöäänestyksen perusteella. Varsinaisina valitsijoina toimivat Idällä Pasi Varonen ja Lännellä Veijo Turpela.

Idän pelinjohtajiksi valittiin viime vuoden mestarijoukkueen Sotkamon Jymyn  Mikko Kuosmanen ja Sami Mähönen. Lännen pelinjohtajina puolestaan toimivat Vimpelin Vedon Risto Ojanperä ja Jussi Haapakoski.

#### Itä

#### Länsi

* Valittiin yleisöäänestyksen perusteella
### Naiset
Idän naisten joukkueen valitsi Paula Rautiainen ja lännen joukkueen Hanna Tuomaala. Lisäksi yleisö valisi molempiin joukkueisiin yhden pelaajan miesten joukkueiden tapaan.

Pelinjohtajiksi valittiin idälle Jyväskylän Kirittärien Jussi Viljanen ja lännelle Porin Pesäkarhujen Sami-Petteri Kivimäki.

#### Itä

#### Länsi

* Valittiin yleisöäänestyksen perusteella

## Tulokset

## Katso myös
* Itä–Länsi-ottelu
* Superpesis-kausi 2010
* Pesäpallo

## Lähteet
Veijo Valtonen

**Veijo Ensio Valtonen** (5. tammikuuta 1936 Käkisalmi – 11. kesäkuuta 2016 Valkeakoski) oli suomalainen jalkapalloilija ja valmentaja.

Keskustukena pelannut Valtonen edusti koko uransa ajan Valkeakosken Hakaa vuosina 1953–1968. Hän voitti seurassa Suomen mestaruuden 1960, 1962 ja 1965 sekä Suomen Cupin 1955, 1959, 1960 ja 1963. Kaikkiaan Valtonen pelasi 14 kauden aikana 252 mestaruussarjan ottelua, joissa hän teki neljä maalia.

Valtonen pelasi Suomen maajoukkueessa neljä maaottelua vuosina 1960–1964.

Pelaajauransa jälkeen Valtonen toimi muun muassa Hakan valmentajana kausilla 1966–1970, 1972 ja 1981. Hänet on valittu seuran kunniajäseneksi.

## Lähteet
Luhtakuoriaismaiset

**Luhtakuoriaismaiset** (Dascilloidea) on kovakuoriaisiin (Coleoptera) kuuluva yläheimo.

Yläheimolle tyypillisiä piirteitä ovat tappimaiset etulonkat sekä vahvasti liuskaiset nilkkajaokkeet.

Yläheimoon kuuluu Euroopan alueella vain yksi heimo, Dascillidae eli luhtakuoriaiset, jonka ainoa Pohjois-Euroopassa tavattava laji on hiirokuoriainen (*Dascillus cervinus*). Kyseinen laji on Suomen eteläosissa yleinen ja sitä tavataan erityisesti kosteahkoilla niityillä, missä laji tavallisesti istuu kukissa. Hiirokuoriaisen toukka elää maan sisässä, missä se syö kasvien juuria.

## Heimoja
* Luhtakuoriaiset Dascillidae
* Rhipiceridae

## Lähteet

## Aiheesta muualla
*ITIS: Dascilloidea
Tšekkoslovakia talviolympialaisissa 1932

**[[Tšekkoslovakia]]** osallistui **[[Talviolympialaiset 1932|Lake Placidin talviolympialaisiin 1932]]** kuuden miesurheilijan joukkueella. Kaikissa kolmessa pohjoismaisessa hiihtolajissa ja taitoluistelussa kilpailleet tšekkoslovakialaiset jäivät ilman mitaleja. Parhaan sijoituksen saavutti yhdistetyssä kilpaillut Antonín Bartoň oltuaan kuudes.

## Joukkue
### Pohjoismaiset hiihtolajit

#### Maastohiihto

#### Mäkihyppy

#### Yhdistetty

### Taitoluistelu

## Lähteet
* George Lattimer: Official Report III Olympic Winter Games Lake Placid 1932  
* Czechoslovakia at the 1932 Lake Placid Winter Games  Sports Reference LLC.
Atlantismi

**Atlantismi** on aate, joka pyrkii läheiseen yhteistyöhön Länsi-Euroopan ja Pohjois-Amerikan maiden, erityisesti Kanadan ja Yhdysvaltain välillä varsinkin politiikkaa, taloutta ja puolustusta koskevissa asioissa. Tarkoituksena on pitää yllä osallistuvien maiden turvallisuutta ja suojella niitä yhdistäviä arvoja, ”demokratiaa, yksilönoikeuksia ja lakia.” Atlantismin kannattajaa kutsutaan **atlantistiksi**.

Naton taholta atlantismin on nähty tarjoavan sen jäsenmaille uuden ja positiivisemman kuvan.Atlantismi koki merkittäviä muutoksia 2000-luvun alussa terrorismin ja Irakin sodan valossa. Huolimatta transatlanttisen turvallisuusmaiseman suurista muutoksista atlantismin on nähty selvinneen erityisenä kansallisena turvallisuussuuntauksena Euroopan poliittisella areenalla ja Naton sisällä.

Nimi juontuu Atlantin valtamerestä, joka erottaa tai yhdistää kaksi maanosaa. Atlantismi on etäällä kontinentalismista.

Tunnettuja atlantisteja ovat Britannian entiset pääministerit Tony Blair ja Gordon Brown sekä Zbigniew Brzezinski ja Javier Solana. Nato on atlantistinen organisaatio ja F-35-hävittäjälentokone on atlantistinen projekti. Useilla Itä-Euroopan maiden, kuten Puolan ja Romanian, johtajilla on voimakkaita atlantistisia näkemyksiä.

Erään WikiLeaks-vuodon mukaan Suomi olisi tehnyt salaiset vaihtokaupat muun muassa Israelin kanssa n vaihtuvasta jäsenyydestä. Yhdysvaltain Helsingin-suurlähetystön tekemän raportin mukaan Suomi pyrkii hankkimaan ääniä eritoten YK:n pieniltä valtioilta. Raporttiin on lisätty loppukommentti, ettei ulkoministeri Alexander Stubbia sotkettaisi mihinkään YK-haihattelijaan: ”Huolimatta laskelmoidusta vetoomuksestaan pienille valtioille Stubb on vakaumuksellinen atlantisti.”

## Atlantisia instituutteja

* NATO
* Taloudellisen yhteistyön ja kehityksen järjestö (OECD)
* G-6/7/8
* Atlantic Council
*Maailmanpankki
*Kansainvälinen valuuttarahasto

## Katso myös
* Poliittinen maantiede
* Eurasianismi
* Suomen Atlantti-Seura

## Lähteet
Iso-Britannia talviolympialaisissa 1932

**[[Yhdistynyt kuningaskunta]]** osallistui Ison-Britannian nimellä **[[Talviolympialaiset 1932|Lake Placidin talviolympialaisiin 1932]]** neljän naisurheilijan joukkueella. Taitoluistelun naisten yksinluistelussa kilpaillut nelikko oli sangen nuori: siihen kuului kaksi 11-vuotiasta ja yksi 14-vuotias tyttö. Cecilia Colledge on yhä (2011) kaikkien aikojen nuorin talviolympialaisissa kilpaillut urheilija. Parhaiten brittiluistelijoista sijoittui Megan Taylor oltuaan seitsemäs.

Mollie Phillips toi maansa lipun olympiastadionille avajaisissa ensimmäisenä brittiläisenä naisurheilijana.

## Joukkue
### Taitoluistelu

## Lähteet
* George Lattimer: Official Report III Olympic Winter Games Lake Placid 1932  
* Great Britain at the 1932 Lake Placid Winter Games  Sports Reference LLC. 

### Viitteet
Jérémy Ménez

**Jérémy Ménez** (s. 7. toukokuuta 1987 Longjumeau, Ranska) on ranskalainen uransa päättänyt jalkapalloilija. Hän oli pelipaikaltaan laitalinkki tai hyökkäävä keskikenttäpelaaja.

## Seurajoukkueura
Ménez aloitti ammattilaisuransa vuonna 2004 Sochaux'sta. Hän oli aiemmin pelannut seuran juniorijoukkueissa kolme vuotta. Edustettuaan joukkuetta kahden kauden ajan hän siirtyi Monacoon. Hän teki joukkueen kanssa nelivuotisen sopimuksen.

Ménez pelasi kahden kauden aikana Monacossa yhteensä 54 sarjaottelua, ja niissä syntyi 14 maalia. Hänen hyvät otteensa kiinnittivät huomiota suuremmissa seuroissa ja lopulta elokuussa 2008 hän siirtyi italialaisseura Romaan 10,5 miljoonan euron siirtokorvauksella. Hän teki ensiesiintymisensä joukkueessa 31. elokuuta 2008 ottelussa Napolia vastaan. Heinäkuussa 2011 Ménez palasi takaisin kotimaahansa Paris SG:n riveihin. Sen jälkeen hän edusti muun muassa Italiassa Milania ja kotimaassaan Bordeaux'ta.

Syyskuussa 2024 Ménez ilmoitti lopettavansa ammattilaisuransa.

## Maajoukkueura
Ménez teki ensiesiintymisensä Ranskan maajoukkueessa 11. elokuuta 2010 ystävyysottelussa Norjaa vastaan. Hän pelasi kaikkiaan 24 maaottelua ja teki maalin kesäkuussa 2012 ystävyysottelussa Viroa vastaan sekä kymmenen päivää myöhemmin EM-kilpailujen alkulohko-ottelussa Ukrainaa vastaan.

## Lähteet
* 
* 

### Viitteet

## Aiheesta muualla
* Jérémy Ménezin esittely PSG:n sivustolla
Dzjatlava

**Dzjatlava** () eli **Djatlovo** () on pieni kaupunki ja samanniminen piiri Hrodnan alueen keskiosissa Valko-Venäjällä. Vuoden 2009 väestönlaskennassa kaupungin väkiluku oli 7&nbsp;853 ja koko hallintopiirin 29&nbsp;703. Piirin asukaslukuun sisältyy myös kaupunkityyppiset taajamat Kozlovštšina (1&nbsp;847 asukasta, ) ja Novojelnja (3&nbsp;041 asukasta, ).

## Liikenne
Dzjatlavan piirin maanteistä keskeisimpiä on kaupungin pohjoisosien läpi kulkeva valtatie M11 (), joka luo yhteyden pohjoisessa esimerkiksi Lidaan (50 km) ja etelässä Slonimiin (46 km). Itään vievä kantatie P10 tuo tieyhteyden Navahrudakiin (37 km). Kantatie P108 johtaa puolestaan Dzjatlavasta kaakkoon M1-moottoritielle ().

Dzjatlavan piirin pohjoisrajalla virtaa Niemen-joki. Piirin itäosien poikki kulkee Valko-Venäjän rautateiden pohjois-eteläsuuntainen Lidan ja Baranavitšyn välinen rataosuus.

## Lähteet

## Aiheesta muualla

*Lyhyt kaupunkikuvaus  (bycity.org)
*Hrodnan alueen viralliset sivut piiristä  ,  ja  (region.grodno.by)
*Kantakaupungin kartta  (bycity.org)
*Дятловский район - Tietoa piiristä taajamineen  (dorogiby.info)
*WikiMapia karttalinkki, kohteiden selitykset pääosin  tai 
* Neuvostoliiton aikaista topografiakarttaa 1:100 000 ja 1:200 000 alueesta
Peter Sladey

**Peter Alexander Sladey** () oli suomalainen jääkärimajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri. Tulikasteensa hän sai Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueenjohtajana Valkoisen armeijan jääkärijoukoissa.

## Perhe ja opinnot
Sladeyn vanhemmat olivat talonomistaja ja kauppias Peter Sladey ja Anna Aleksandra Kecklund. Hänet vihittiin avioliittoon vuonna 1921 Enny Sofia Rechardtin kanssa. Hän kävi viisi luokkaa Tampereella klassillista lyseota. Opintojaan hän jatkoi Tampereella teknillisen opiston sähköteknillisellä osastolla, mistä hän sai päästötodistuksen vuonna 1915. Sotilaskoulutusta hän sai kaasukurssilla Helsingissä vuonna 1924 ja sotilaspedagogisella kurssilla Hämeenlinnassa vuonna 1925.

## Jääkärikausi

Sladey liittyi vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 12. tammikuuta 1916, josta hänet siirrettiin myöhemmin pataljoonan tiedonanto-osastoon. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa  sekä Aa-joella.

## Suomen sisällissota
Sladey saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 5. Jääkärirykmentin 15. jääkäripataljoonan 2. komppaniaan. Hän osallistui sisällissodan taisteluihin Karjalankannaksella.

## Sisällissodan jälkeinen aika
Sladey siirrettiin sisällissodan jälkeen 5. elokuuta 1918 alkaen puhelinjoukkueen johtajaksi 2. Divisioonan tiedonanto-osastoon, josta hänet siirrettiin Kenttälennätinpataljoonaan ja nimitettiin 2. helmikuuta 1921 alkaen päälliköksi 2. komppaniaan. Kenttälennätinpataljoonassa hän siirtyi 1. lokakuuta 1924 alkaen aliupseerikoulun johtajaksi. Hän erosi armeijasta 8. maaliskuuta 1927 ja muutti siirtolaiseksi Kanadaan. Hän julkaisi vuonna 1926 kirjan *Sähkö- ja puhelinoppi viestijoukkoja varten*. Hänet on haudattu Egmontiin, Kanadaan.

## Lähteet
* Puolustusministeriön Sotahistoriallisen toimiston julkaisuja IV, *Suomen jääkärien elämäkerrasto*, WSOY Porvoo 1938. 
* Sotatieteen Laitoksen Julkaisuja XIV, *Suomen jääkärien elämäkerrasto 1975*, Vaasa 1975 .

### Viitteet
Pertsa ja Väärä Osoite

**Pertsa ja Väärä Osoite** on suomalainen yhtye, jonka musiikki edustaa 1970–80-lukujen vaihtoehtomusiikkia yhdistäen suomi-iskelmää, punkkia ja folkia. Yhtye on julkaissut yhden albumin ja 2 singleä.

Yhtyeen musiikki on pääosin Koskelan käsialaa, mutta myös Brommels, Rosenberg ja I. Pesonen on mainittu usean kappaleen tekijöinä. Levyjen kustantajana toimi Itu-liike.

## Kokoonpano
* Pertsa Koskela – laulu
* Timo Hinkkanen – rummut
* Jerker Brommels – kitara, huuliharppu
* Jukka Pesonen – basso, laulu
* Ismo Pesonen – kitara
* Pau Rosenberg – puhaltimet

## Diskografia
* Täältä jostakin... (LP 1979)
* Kiskojen laulu (single 1979)
* Yön tullessa (single 1979)

## Lähteet

## Aiheesta muualla
* 
* Täältä jostakin... LP:n arvio (Laidasta laitaan blogi 2014)
Ville Viljanen

**Ville Viljanen** (s. 2. helmikuuta 1971 Helsinki) on suomalainen jalkapalloilija. Pääosin hyökkääjänä pelaavan Viljasen kasvattajaseura on göteborgilainen Sandarna BK. Sieltä hän siirtyi myös göteborgilaiseen BK Häckenin ja pelasi sen riveissä vuosina 1995–1998.

Hän siirtyi kaudeksi 1999 myös Göteborgissa pelaavaan Västra Frölunda IF:ään. Västra Frölundassa hän pelasi 20 ottelua tehden kaksi maalia. Samana vuonna hän pelasi ainoaksi jääneen maaottelunsa Suomen jalkapallomaajoukkueen riveissä ottelussa Sloveniaa vastaan. Sen jälkeen hän pelasi kaksi kautta Englannissa Port Vale FC:ssä. Siellä hän keräsi tililleen 34 ottelua tehden niissä kuusi maalia.

Kesällä 2001 hän palasi Ruotsiin ja Göteborgiin GAIS:iin pelastaakseen seuran putoamiselta Superettanista. Siinä seura ei onnistunut ja se pelasi kaksi seuraavaa kautta Ruotsin kakkosdivisioonassa. Kauden 2004 jälkeen Viljanen lähti GAIS:sta kolmannessa divisioonassa kaudella 2005 pelanneeseen Jonsereds IF:ään. Hän edusti GAIS:ia yhteensä 62 ottelussa tehden 19 maalia.

## Lähteet
Kalmagiitti

**Kalmagiitti** (C17H14N2O5S) on atsoväriaine ja kompleksometrinen indikaattori. Sitä käytetään analyyttisessä kemiassa metalli-ionien pitoisuuksien määrittämiseen.

## Ominaisuudet ja käyttö
Vapaassa muodossaan kalmagiitin väri riippuu liuoksen pH-arvosta. Kun pH on alle 5, on indikaattori väriltään punaista. Sinistä indikaattori on happamuusalueella 7&ndash;9 ja erittäin emäksisissä olosuhteissa punaoranssia. Kalmagiitti muodostaa useiden metalli-ionien kanssa väriltään viininpunaisen kompleksin. 

Kalmagiittia valmistetaan 1-amino-2-naftoli-4-sulfonihapon diatsoniumsuolan ja p-kresolin atsokytkentäreaktiolla.

Kalmagiittia käytetään indikaattorina kompleksometrisissä titrauksissa. Se soveltuu muun muassa veden kovuutta aiheuttavien kalsium- ja magnesiumionien määrittämiseen. Kalmagiitin etu toiseen tähän tarkoitukseen käytettyyn indikaattoriin eriokromimusta T:hen nähden on kalmagiittiliuoksien parempi säilyvyys ja selkeämpi ja terävämpi värinmuutos. Kalmagiittimetallikompleksien pitoisuuksia voidaan määrittää myös spektrofotometrisesti. 

## Lähteet

## Aiheesta muualla
KNM Montbretia (K208)

**KNM Monbretia** (viirinumero K208) oli Norjan  laivaston Flower-luokan korvetti toisessa maailmansodassa. Alus oli alun perin Britannian kuninkaallisen laivaston *HMS Monbretia*.

## Valmistus

Alus tilattiin 28. kesäkuuta 1940 Paisleysta Fleming and Fergusonilta, missä köli laskettiin 16. marraskuuta 1940. Alus laskettiin vesille 27. toukokuuta 1941 ja valmistui 29. syyskuuta.

## Palvelus
Yksi kolmesta Saksan laivaston sukellusveneen *[[U-262|U-262:n]]* laukaisemasta torpedosta osui 18. marraskuuta 1942 *Monbretian* keulaan, kun alus oli tutkimassa tutkahavaintoaan. Osuma teki suuren reiän aluksen keulaan ja räjäytti nelituumaisen kranaatit, jolloin aluksen kansi vääntyi pahoin. Sirpaleet surmasivat kolme miestä.

Aluksen päällikkö Halvor Søiland antoi käskyn jättää laivan. Kaksi venettä ehdittiin laskea veteen ennen kattilahuoneeseen osunutta toista torpedoa, joka katkaisi aluksen. *[[KNM Potentilla (K214)|KNM Potentilla]]* pelasti 20 uponneen aluksen eloonjäänyttä veneistä sekä viisi muuta tilapäisvälineiltä. Osa pelastetuista oli pahoin haavoittuneita ja kaksi kuolikin vielä samana päivänä vammoihin. Aluksen mukana sai surmansa 40 norjalaista ja kahdeksan brittiläistä merimiestä.

## Lähteet
*
*
*

### Viitteet
Osmo Kanerva

**Osmo ”Osku” Kanerva** (4. joulukuuta 1941 Helsinki – 4. marraskuuta 2014 Lake Worth, Yhdysvallat) oli suomalainen nyrkkeilijä, myöhemmin nyrkkeilyvalmentaja ja toimittaja. Amatööriuralla hän edusti Tapanilan Erää. Kanerva asui viimeiset vuotensa Palm Beachillä Yhdysvalloissa, jossa hän toimi valmentajana ja toimittajana.

Kanerva otteli amatöörinä 120 ottelua, joista hävisi noin 20. Euroopan-mestaruuskilpailuissa 1965 Itä-Berliinissä hän hävisi puolivälierissä Italian Ermanno Fasolille. Gentleman Nyrkkeilijät ry:n Ville-patsas Kanervalle myönnettiin 1966.

## Sijoitukset SM-kisoissa
*1963: sarja alle 67 kg: sijoitus 3. 
*1964: sarja alle 63,5 kg: sijoitus 3.
*1965: sarja alle 63,5 kg: sijoitus 1.
*1966: sarja alle 63,5 kg: sijoitus 1.

## Lähteet
KNM Rose (K102)

**KNM Rose** (viirinumero K102) oli Norjan  laivaston Flower-luokan korvetti toisessa maailmansodassa. Alus oli alun perin Britannian kuninkaallisen laivaston *HMS Rose*.

## Valmistus

Alus tilattiin 15. joulukuuta 1939 Renfrew'stä W. Simons and Companyltä, missä köli laskettiin 3. syyskuuta 1940. Alus laskettiin vesille 22. syyskuuta 1941 ja valmistui 31. lokakuuta.

## Palvelus
Alus liitettiin 24. marraskuuta 1941 Liverpoolin saattajaosastoon, jossa se oli uppoamiseensa saakka. Aluksen miehistö pelasti 18. marraskuuta 1942 eloonjääneet amerikkalaisen rahtialus *Parisminan* eloonjääneet. Saksan laivaston sukellusvene *[[U-624]]* oli upottanut rahtialuksen torpedoimalla.

Alus suojasi 15. lokakuuta 1944 Southend-on-Seasta lähtenyttä saattuetta ON260, kun se upposi 26. lokakuuta 1944 Pohjois-Atlantilla jouduttuaan Britannian kuninkaallisen laivaston fregatin *[[HMS Manners (K568)|HMS Mannersin]]* yliajamaksi. Turmassa menehtyi kolme miehistönjäsentä.

## Päälliköt
Aluksen päälliköinä olivat:
*Thomas Jacobsen 13. lokakuuta 1941 - 30. toukokuuta 1943
*Leif Rosenvold Lund 30. toukokuuta 1943 - 13. elokuuta 1944
*Per Scott-Hansen 13. elokuuta - 13. lokakuuta 1944
*Leif Rosenvold Lund 13.-26. lokakuuta 1944 

## Lähteet
*
*
*

### Viitteet

## Aiheesta muualla
*Warsailors.com - HNoMS Rose
Anne-Marie Kynsilehto

**Anne-Marie ”Mirri” Kynsilehto** (nyk. **Clarke**, s. 1969) on entinen suomalainen esteratsastaja. Hän aloitti ratsastuksen kotikaupungissaan Oulussa ratsastuskoulu Saaran Tallilla ja edusti kilpailu-uransa ajan seuraa Oulun Ratsastajat. Hän kilpaili vuodesta 1979 aina 1990-luvun alkupuoliskolle edeten kansainvälisesti menestyksekkäästä poniratsastajasta kansainväliseen avoimen tason kilpailumenestykseen. Poniratsastajana hän saavutti Pohjoismaiden mestaruuden ponilla Super Trouper vuonna 1984 sekä viisi Suomen mestaruutta muun muassa poneilla Janina ja Two Star, juniorina lisäksi kaksi PM-hopeaa hevosella Maxall. Avoimella tasolla hän voitti Suomen mestaruuden vuonna 1990 ja SM-hopeaa vuonna 1989 sekä Finnderbyn vuonna 1988, ratsasti Suomen Nations Cup -joukkueessa monissa kilpailuissa vuosina 1990–1992 sekä kilpaili kansainvälisesti keräten sijoituksia World Cup -tasolla saakka, muun muassa 7. sijan Helsinki International Horse Shown Word Cup -osakilpailussa vuonna 1992. HIHS:ssa hän myös tuli kolmanneksi tapahtuman toisessa pääluokassa eli Grand Prix'ssa vuonna 1989. 

Kynsilehto oli vuonna 1988 ensimmäinen pohjoismaalainen esteratsastaja, joka kutsuttiin kilpailemaan Kanadaan Calgaryn Spruce Meadows -ratsastuskeskukseen, ja hän vietti talvet 1988–1990 Yhdysvalloissa George Morrisin valmennuksessa kilpaillen hyvällä menestyksellä muun muassa Tampassa ja West Palm Beachissa. 1990-luvulla hän kilpaili Euroopan kansainvälisissä kilpailuissa hollantilaisesta valmennuskeskuksesta käsin. 

Kynsilehdon tärkein kilparatsu oli ori Neopolitan (kilpailunimi Uusi Suomi (US) Neopolitan), mutta hän kilpaili kansainvälisesti myös muiden muassa hevosilla (EG) Argentina, Jasper BB ja Whispering Royal Lady, jotka myöhemmin siirtyivät Pinja Immosen esteratsuiksi. Kansainvälisen tason kilparatsuihin kuului myös (GWS) Run and Jump.

Anne-Marie Kynsilehto avioitui 1990-luvulla englantilaisen esteratsastaja Warren Clarken kanssa. Hän asuu nykyään Lancashiressa, Englannissa ja keskittyy puolisonsa kanssa estehevosten kasvatukseen ja myyntiin. Kynsilehdon isä on entinen ralliautoilija, oululainen liikemies Juhani (Jussi) Kynsilehto, joka tyttärensä kilpailuvuosina toimi tämän managerina.

Yksi Kynsilehdon kilpailu-uran tärkeistä sponsoreista oli sanomalehti Uusi Suomi, jonka viimeisessä painetussa numerossa 28.11.1991 hän kiitti yhteistyöstä koko sivun ilmoituksella. Kynsilehto kuului myös Kati Hurmeen tavoin vuodesta 1985 alkaen Enso-Teamiin, joka tuki lahjakkaita nuoria suomalaisratsastajia. 

## Kirjallisuutta
*

## Aiheesta muualla
* Warren ja Anne-Marie Clarken kotisivut

## Lähteet
Renfrew

**Renfrew** (gaeliksi *Rinn Friù*) on kaupunki 9,7 km Glasgow'n länsipuolella Skotlannissa keskisten Alamaiden länsiosassa. Renfrew on "Stuart-suvun kehto" yhteyksillään Skotlannin ja Britannian kuningassukuihin. Se sai royal burghin aseman 1397. Kaupungin merkittävin teollisuudenala oli aiemmin laivanrakennusteollisuus. Kaupungissa sijaitsi Simons and Lobnitzin telakka, joka suljettiin 1960-luvun alussa.

## Lähteet

## Aiheesta muualla

*Renfrew information 
*Oneilsrenfrew.net 
*Myrenfrew.com